Hegnar arbeidet først ved Norges Bank, men ble hentet til Fred. Olsen & Co. av Thomas Olsen i 1948. I forbindelse med at sønnen Fred. Olsen overtok virksomheten på midten av 1950-tallet ble hele konsernledelsen byttet ut, og Hegnar ble satt til å styre selskapets finansside. Fred. Olsen fikk med seg Wilhelm Eitrem til å styre skipssiden av virksomheten, og sammen styrte de tre hele Fred. Olsen-gruppens forretningsimperium.